Mera naam hai Barry Allen aur main duniya ka taiz raftaar tareen insaan hoon.
Jab main chota tha main ne apni maa ko martay dekha, aik naamumkin cheez se.
Bhaago, Barry, bhaago!
Mere abbu jail chale gaye unkay qatal kay jurm mein.
Phir aik haadsay ne mujhay naamumkin bana diya.
Duniya kay liye, main aik aam forensic scientist hoon
lekin chhupkay chhupkay main apni taiz raftaar ka istemaal karta hoon
jurm se larrne aur apnay jaisay aur logon ko dhoondne kay liye.
Aur aik din main usay dhoond loon ga jis ne meri maa ka qatal kiya
aur apnay baap ko insaaf dilaaunga.
Main hoon... The Flash.
Guzishta qist main aapne dekha...
Mujhay muaaf kar do main ne tumhaara yaqeen nahin kiya.
Lekin tum ne waaqayi kuch dekha tha uss raat jis raat tumhaari maa mari
aur tumhaaray abbu beqasoor hain.
Jis dhamakay ki wajah se tum coma mein gaye thay
uss mein mera mangaitar bhi maara gaya.
Zara socho, agar tum iski taaqat par qaboo paalo?
Agar tum uska istemaal kar sako,
tum insaan hone ka matlab badal sakte ho.
Usko Flash kehte hain.
Ya kam az kam aik din yehi kehlaaya jayega.
Usko mehfooz rakhna hoga.
Iss se koi farq nahin parta ke aap sab se kamzor bachay hain gym class mein
ya duniya k taiz tareen insaan hain.
Hum sab hee bhaag rahay hain.
Zinda honay ka matlab hai bhaagna...
bhaagna kisi cheez se,
bhaagna kisi cheez ki taraf,
ya kisi shakhs ki taraf.
Aur chaahay aap jitnay bhi taiz ho,
kuch cheezen hoti hain jin se aap nahin bhaag saktay.
Kuch cheezen aap ko pakar hee leti hain.
Aam filmon kay mutaabiq, yeh koi saat ya aath thi.
Zombie filmon kay mutaabiq, yeh zyaada se zyaada chaar thi.
Zombie filmon ka bhi koi pemaana hai?
Tumhein pata hai aadamkhor murday waaqayi hotay hain?
Phapoondi ki ek nasal hai jo choontiyon ko asar karti hai
jis kay nateejay mein choontiyaan paudon par hamla aawar hojati hain
jo aisi thakhmak chhorti hain ke nayi jaghen bhi asar andaaz hojaati hain.
Main phir se parrhaako horaha hoon, haina?
Haan.
- Acha. - Lekin koi masla nahin hai.
Tum abhi bhi sab se pyaaray parhaako larkay ho.
Waisay bhi mujhay aaj kal hairaan kun cheezon mein buhat dilchaspi hogayi hai.
uss taiz cheez ki wajah se?
Woh aik haqeeqat hai. Log uskay baaray mein baatein kar rahay hain.
Tumhein kaisay pata woh aik larka hee hai?
Shayad woh aik larki ho.
Woh aik larka hai, theek haina?
Tumhein pata hai meri chhati his kaafi taiz hai in cheezon kay baaray mein.
Kisi ne tasweer bhi lagaayi thi aik haadse se nikaalay jaanay kay baad.
Manzar se aik laal saaya jaaraha hota hai.
Yeh dekho, kya nazar aaraha hai?
Mujhay nazar aaraha hai ke tumhaaray dost ka phone aaraha hai.
Oh, mujhay yeh utha lena chaahiye.
Main aaj raat uskay ghar ruk rahi hoon
aur woh mere liye chaabi chhorne wala tha kahin.
Hey jaan. Kya chal raha hai?
Kuch nahin, bas Barry kay saath thi.
Tum faarigh hogaye?
Hello.
Code 237 Waid Boulevard pe.
Khulli behayaai?
Ruko, mera matlab tha 239.
Kuttay kay pattay kay qaanoon ki khilaaf warzi?
Bura aadmi, bandooq aur bhaagne kay liye gaari kay saath. Bhaago.
Tumhaaray yahan paaedaan nahin hai. Gamla hai?
Uskay paas bandooq hai. Dekh kar!
Woh kahan gaya?
Yeh kya...
Chaabiyaan daak kay dabbay mein hain.
Miltay hain phir.
- Eddie salaam bolraha hai. - Uski meherbaani.
Kuch khaanay chalen? Mujhay buhat bhook lag rahi hai.
Woh Mongolian barbecue jo hum ne film se pehle khaaya tha uskay baad bhi
aur jo baray waalay popcorn tum ne film pe khaaye thay?
Lekin tum motay kaisay nahi ho?
Main jogging karta hoon.
Oh, acha.
Itna khulay aam mulaaqaat ka maqsad, uncle?
Hum baahir khaa rahay hain
dushman ko batanay kay liye ke hum uss se darrtay nahin.
Fikar nahin karo, beta.
Hum ne khirkiyon kay sheeshay bulletproof kar diye hain.
Band kardo unko. Aao.
Kuch pee lo.
Hamaaray apnay hi drivers humein loot rahay hain.
Koi unko paisay de raha hai
hum se chori karne kay liye.
Tum mein se koi nahin soyega uss waqt tak jab tak humein pata nahin chal jaata kaun.
Aur phir woh chor...
Woh chor...
lenge...
apni aakhri saans...
Uncle!
- Tum ne usko kahan pakra? - Tou hum ne usko eighth par pakra...
Matlab mujrim pehlay se hee cruiser mein peechhay betha hua tha.
Mubaarak ho, Paulson, kal raat waali girftaari par.
- Barhya. - Mere paas aana baad mein, Joe.
Main tumhen gaari chalana sikhaaunga, theek hai?
Uss ne tou yeh kiya bhi nahin tha kal raat. Main ne kiya tha.
Main samajh gaya tha.
Mujhay yeh nahin pata tha ke tum naam kay liye logon ki madad kar rahay ho.
Ab aisa bhi nahin hai ke main aik museum banwaana chaah raha hoon apnay naam se.
Main jo kar raha hoon usko aik raaz rakhna Iris aur baaqi sab se,
jitna socha tha uss se kayi zyaada mushkil hai.
Jaanta hoon, lekin isi mein sab ki bhalaayi hai.
Waisay bhi humein kaafi kaam karna hai.
Meri maa kay case kay saboot.
Main ne yeh andar se nikalwaaya hai.
Main hazaar dafa is dabbay ko dekh chuka hoon.
Pehle, uss raat kay baaray mein tumhaari kahaani,
woh bijli ka toofaan, uskay beech khara aadmi...
Main samjha tha woh aik bachcha hai
jo apnay baap ko saza se bachaanay ki koshish kar raha hai.
Lekin ab jabkay mujhay pata hai ke yeh sach hai
hum aik aik saboot chhaan maareinge
jab tak humein kuch mil naa jaaye jis se hamaari madad hosakay.
Jury ne 52 minutes liye thay
usko kusoorwaar qaraar dene mein.
Unhon ne jald baazi ki thi
islie hee humein apna waqt lena hoga.
Barry, Joe, kayi qatal ki report hai.
Tum Darbinyan crime family ko jaantay ho?
Barry?
Ah. Kuch pata chala?
Histotoxic hypoxia ki alaamaten.
Unkay jism main jo khuliye thay woh oxygen ka istemaal nahin kar paa rahay thay.
Zehrili gas kay amooman yehi asraat hotay hain.
Kis taraha ka zeher?
Mujhay phepron ka sample lena hoga,
dekhoon agar mujhay kuch pata chalay.
Aik aur jo ikhraaj thi woh andar se band thi.
Woh log phansay hoay thay.
Mujhay lagta hai kisi ne baahir se gas andar daali thi
lekin gawah keh rahay thay ke gali khaali thi.
Tou woh andar se tha.
Iska matlab hai wahan koi canister
ya koi dabba hoga.
Gas andar khud tou nahin aayi.
Jab tak ke uss mein jaan na ho.
Eddie, thori aur chhaan been karsaktay ho?
Kisi ne kuch tou mashkook dekha hoga.
Acha, samjhao zara.
Boss table par hee behosh hogaya.
Yeh aadmi 10 feet tak bhaag saka.
Iss aadmi kay paas itna waqt tha ke woh bhaag sakay
aur teen goliyaan chala sakay khirki par
sheesha tornay kay liye.
Lekin woh sab aik hee jagah thay jab yeh hua
jiska matlab hai unn sab par gas ka asar hona chaahiye tha
aik saath, lekin bajaaye iskay aisa lagta hai jaisay
Unn par aik aik kar kay hamla hua tha.
Meri chhati his kehti hai ke agar humein isay hal karna hai
tou humein zaroorat hogi
- izaafi nafri ki. - Haan.
Hairat angaiz, aik meta-human jo zehrili gas qaaboo mein karsakta hai.
Sirf zehrili gas
ya woh tamaam hawaayi maadon ko qaaboo mein kar sakta hai.
Aur iss ne taaluq kaisay banaaya hai?
Yeh dimaaghi hai ya jismaani?
Yeh aadmi bana sakta hai
aik dimaaghi taaluq hawaayi maadon se.
Tumhaara matlab hai atomi darjay par miljatay hain?
- Haan. - Yeh tou buhat zabardast hai.
Yeh log in sab cheezon kay baaray mein baray jazbaati hojaatay hain.
Mujhay tou sirf mujrimon ko pakarnay ka shauq hai.
Lekin Iron Heights meta-humans ko sambhaalnay kay qaabil nahin hai.
Phir tou acha hai ke jinko bhi
tum logon ne pakra hai woh ab hamaaray saath nahin rahay.
Jab tak ke hum maarnay ka plan na karlein
har maha mujrim ko jisko hum roktay hain,
tum genius logon ko sochna hoga
kisi aur jagah ka jahaan hum unko rakh sakein.
Aik meta-human jail. Behtareen.
Jab tak ke hum unki taaqat ko khatam na kardein.
Aik jagah hai jo unko qaaboo main rakh sakay.
Tum mazaak kar rahay ho?
Hum neechay nahin gaye hain jab say...
- woh band para hai. - Cisco theek keh raha hai.
Usko banaaya jaa sakta hai
aik aarzi jail ki tarah.
Kis ko?
Particle accelerator ko.
Aaj mustaqbil ki shuruaat hoti hai.
Jo kaam main aur meri team yahan karengay
woh hamaara physics ka nazariya badal dega.
Hum taraqqi laayenge tawanaayi kay maidaan mein,
taraqqi daaktri mein,
Aur yaqeen maanein, woh mustaqbil
aap ki soch se bhi zyaada taiz hoga.
Dr. Wells, humein mausam ki taaza khabar mosool hui hai.
Aik bara sa toofaan aanay wala hai.
Hum khulaayi jahaaz nahin ura rahay.
Humein kuch nahin hoga.
Tahiti?
Mujhay pata hai flight lambi hai, Ronnie,
lekin hum poora raasta Orange Is The New Black. dekhleingay.
Oh, theek hai.
Lekin Italy ka kya?
Pizza aur sharaab aur aur pizza.
Haan lekin Italy main mai tais nahin hain,
aur honeymoon honeymoon nahin hota
Mai tais kay baghair.
Dr. Wells, accelerator tayyaar hai
particle injection kay liye.
Mujhay lagta hai mujhay koi gehri baat karni chaahiye
jaisay ke “insaan kay liye aik chhota qadam."
lekin mere dimaagh mein sirf yehi aaraha hai
aisa lagta hai jaisay main sadiyon se iska intezaar kar raha tha.
Bas?
Mujhay laga tha koi zor daar dhamaaka hoga.
Agar koi dhamaaka hota tou hum bari museebat mein par jaatay.
Woh aadmi bol raha hai jis ne isko banaanay mein madad ki hai.
Khawateen o hazraat, hum ne kar dikhaya.
Mai tais par jee gaye.
Kya yeh tha...
Zor daar dhamaka.
Caitlin.
Kya tum ne suna main kya keh raha tha?
Hum neeche accelerator ring pe jaa rahay hain.
Dr. Wells, main Caitlin ki madad le sakta hoon
zehrili gas ka pata lagaanay mein.
Theek hai.
- Agar tumhein koi masla na ho iss se tou? - Chalo chalein.
CCPD mein khush aamdeed.
- Tou yeh hai tumhaari din ki naukri? - Mm-hmm.
- Waah. - Main tumhaara dil cheer doonga
aur usay dopeher kay khaanay mein khaa loonga.
Buhat khoob.
Lab kay choohay, mujhay iss bandooq kay ungliyon kay nishaan chaahiye. Jaldi.
Allen!
Orloff case ka fiber analysis kahan hai?
Upar. Woh poora kaam hogaya hai.
Main bhaag kar upar se le aata hoon.
Teen din lag jaayenge tumhein uss mein bhi. Main chalta hoon sath.
- Tum kaun ho? - Dr. Caitlin Snow,
Barry ki zaati physician.
Fiber analysis Orloff case kay liye,
jaisa aap ne kaha tha,
sir.
Apni lab saaf karo.
Kachra kundi banaya hua hai.
Ghar kay andar bijli karak rahi thi.
Main ne apnay betay ko bhaagnay ka kaha,
woh ghaayab hogaya,
aur tabhi mujhay khoon nazar aaya.
Tumhaari ungliyon kay nishaan thay qatal kay hathyaar pe.
Mujhay chhuri ko sterilize karna tha.
Main aik doctor hoon.
Main usko bachaanay ki koshish kar raha tha.
Main ne apni biwi ko nahin maara.
Joe, bataao inhein.
Tum jaantay ho mujhay. Hamaaray bachay dost hain.
Tum bataao inhein, Joe.
Kya main jaanna chaahoon gi bhi ke aap kya dekh rahay thay?
Kaam se mutaliq hai.
Kuch puraanay muqadmay tarteeb se nahin paray thay.
Detective. Tum yahan kya kar rahay ho?
Joe, mujhay laga tum murda khaanay pe ho.
Main kuch kaam ghar le aaya.
Tum yahan kyun aaye ho?
Haan woh main tumhein hi dhoond raha tha.
Main ne socha hum jaa-e-wuqoo par dobaara jaayein
phir se dekhein kahin hum ne kuch miss tou nahin kar diya.
Hamesha mukammal chhaan been karo, haina?
Yehi sikhaaya hai tum ne mujhay.
Waah, tum dehaan de rahay ho.
Chalo chalein phir.
Main bathroom istemaal kar sakta hoon?
Pehla darwaaza seedhay haath pe.
Main gaari mein hoon.
- Bye, beta. - Bye, abbu.
Acha ab yeh khatam karna parega.
Main yahan apni girlfriend ko surprise dene aaya tha,
aur ab main jee-e-wuqoo pe jaaraha hoon uskay baap kay saath.
Main ne shaam aisay guzaarnay ka tou nahin socha tha.
Main jaanti hoon, yeh bus... yeh waqt sahi nahin hai unko batanay kay liye.
Kab waqt sahi hoga, Iris?
Main apnay abbu ko jaanti hoon. Woh humein maar daaleinge.
Filwaqt tou, tum humein maar rahi ho.
Tube main jo taamba hai woh iss tarah bana hua hai
ke woh khaali jagahen bana dega
aur hum un jagaahon ko containment cells kay taur par istemaal karsaktay hain.
Zaahir hai, humein usko aisa banaana hoga ke woh
meta-human quwwaton ka muqaabla kar sakay, lekin...
shaayad kaam ban jaaye.
Pehle humein injection system ko support level se alag karna hoga
Main abhi aaya.
Kyun na main yeh karlun?
Mujhay warzish ki zaroorat hai.
Core chamber mein kuch ajeeb horaha hai.
Ring ki saakht salaamat hai.
Uss ne aik chain reaction shuru kardiya hai. System tabaahi ki taraf jaaraha hai.
Humein isay band karna hoga.
Hum accelerator ko yahan se band nahin karsaktay.
- Humein yeh khud karna hoga. - Jaao.
- Main saath aata hoon. - Ronnie, nahin.
Main lead engineer hoon. Mujhay pata hai shutdown valve ko kis tarah chalaana hai.
- Woh khatray se khaali nahin hai. - Cait, mujhay jaana hoga.
Acha tum yaheen ruko.
Iskay phatnay mein kuch hee minute hain,
aur agar main waqt par waapis na aaya, tou tumhen lockdown shuru karna hoga.
Jee nahin. Main yeh darwaaza nahin band kar raha.
Main isko dobaara khol nahin paaoonga.
Cisco, agar tum ne dhamaakay ko seal nahin kiya
is building mein sab log maaray jaayenge,
Caitlin samait.
Acha waada karo.
Ghari pe time lagaao.
Dou minute ka.
Tum waapis aaogay.
Cisco.
Cisco, hum jaanay kay liye tayyaar hain.
Kaafi mushkil hoga. Neechay aana.
Uss raat buhat kuch hua tha.
Agar tum baat karna chaaho...
Main bas soch raha tha,
humein voltage calculations bilkul sahih karni hongi.
Aik ghalti aur helium blowback buhat nuksaan
puhancha sakta hai iski cheezon ko.
Sahih baat hai.
Kya main tum se kuch poochh sakta hoon jis ka zaroori nahin tum jawab do?
Mera sab se naapasandeeda sawal.
Karo.
Ronnie. Kaisa tha woh?
Tum uskay baaray mein zyaada baat nahin karti.
Hum milay thay jab hum particle accelerator par
kaam kar rahay thay.
Woh structural engineer tha.
Usko yeh mazaak karna pasand tha ke woh mehez aik mehenga waala plumber hai.
Hum kaafi mukhtalif thay.
Tum ne mehsoos kiya hoga ke main thori...
chokanna rehti hoon.
Ronnie mujhay hansaana jaanta tha.
Woh kehta tha hum aag aur baraf jaisay hain.
Usko uss raat wahan nahin hona tha.
Woh sirf mere liye wahan tha.
Agar woh na hota...
Iskay mutaabiq tissue mein koi baqiya gas nahin thi
zehrili ya koi bhi.
Urr gayi hogi.
Humein aik taaza sample chaahiye hoga.
Ruko, aisa nahin hosakta.
Iskay mutaabiq dou mukhtalif DNA hain tissue kay andar.
Kisi aur ka DNA maqtool kay phepron maein kis tarah daakhil hosakta hai?
Main zyaada masroof nahin thi tou main mall agayi
tumhaara homecoming dress uthaanay kay liye.
Main hoon aik zabardast maa.
Khaanay par mulaaqaat hoti hai, beta.
Database mein kisi DNA se nahin mil raha yeh.
Mujhay samajh nahin aaraha.
Aik chemical attack kyun
aik doosray banday ka DNA chorega maqtool kay andar?
Kya pata jis meta-human ko hum dhoond rahay hain
woh gas qaaboo mein nahin karta ho?
Kya pata woh khud gas ban jaata ho?
Judge Howard.
Acha laga tumhein phir se dekh kar.
Tum mar gaye thay.
Tum aisay keh rahi ho jaisay woh aik haadsa tha.
Yaad hai tum ne aakhri cheez kya kahi thi mujhsay adaalat mein?
Khuda tum par rehem karay.
Tamaam mojooda dastay, aik zehreeli gas hamlay ki khabar hai
Central city shopping mall mein.
Barry, nahin.
Humein abhi andaaza nahin hai hum kis cheez ka saamna karne waalay hain.
Yeh khatray se khaali nahin hai.
Caitlin, mujhay jaana hoga.
Main mall kay security system mein ghusa.
Gawaahon kay mutaabiq, gas ka hamla shumaali hissay mein
main lift mein hua tha.
Shumaali hissa kaunsa hai?
Big Belly Burger jahan hai.
Main khaata hoon.
Peechhay hojaayen. Meherbaani karye, peechhay hojayen.
Tum ne uss aurat ko kyun maara?
Woh iss hee laaiq thi.
Ab bhaago yahan se.
Meri list mein abhi aik aur naam baaqi hai.
Mujhay tumhaara naam bhi uss mein daalne par majboor mat karo.
Barry.
Barry, kya tum mujhay sun saktay ho?
Uski haalat kamzor hai, lekin woh zinda hai, Dr. Wells.
Woh theek hai.
Mujhay saans nahin aarahi.
Isko oxygen ki zaroorat hai. Crash cart laao!
Barry!
- Barry. - Mujh par operation karo.
- Zeher abhi bhi mere andar hai. - Yeh hamaaray liye aik sample laaya hai.
Caitlin, humein pulmonary biopsy karni hogi,
aur uss gas ka kuch hissa nikaalna hoga.
Main tumhen behosh nahin karsakti. Koi dawa tumhare jism par asar nahin karegi.
Main jaldi theek hojaata hoon, yaad hai?
- Kardo. - Cisco, syringe dou.
Buhat takleef hogi.
Yeh kaafi chhoti sui hai. Isko shaayad mehsoos bhi nahin hoga.
Bilkul mehsoos hoga.
Streak zinda hai.
Tum mar gaye hotay
agar tumhaaray pheprron kay khuliye itni jaldi dobaara na ban jaatay hotay.
Mere seenay mein aisa horaha hai jaisa aik dafa cigarette pee kar hua tha.
Haan larakpan mein khatron ka khilaadi tha.
Yeh mazaaq nahin hai. Tumhein...
kuch hua nahin.
Ab sample aagaya hai tou uska tajziya karletay hain,
pata lagaaein zeher kis se bana hua hai,
uski insaani shanaakht ka kuch pata chal jaaye shaayad.
Ya kam az kam usko dhuan bannay se roknay ka tareeka dhoond lein.
The Mist. Haan, yeh hai uska naam ab.
Bas baat khatam.
Mujhay station jaana hai.
Tumhein aaraam karna chaahiye.
Mujhay Joe se baat karni hai.
Joe. Main ne usko pakar liya tha.
Uss meta-human ko. Hum ghalat thay.
Woh hawa mein mojood zehrilay maadon ko qaaboo nahin kar raha.
Woh khud aik zehrili gas ban sakta hai.
Yeh naya hai.
Maqtool aik judge thi.
Hum uskay puraanay muqadmay dekh rahay hain agar koi taaluq miljaaye.
Ab buhat dair ho chuki hai.
Mujhay aur taiz hona chaahiye tha.
Maqsad par dehaan do.
Uss baaray mein mat socho abhi.
Tum jaanna nahin chaahogay main kya soch raha hoon abhi.
Mere abbu ne 14 saal guzaaray hain
aik 6x8-ft cell mein aik jurm kay liye jo unhon ne kiya hee nahin.
Main apni maa ko nahin bacha paaya, lekin main unko bacha sakta hoon.
Kya main ne tum se waada nahin kiya
ke hum tumhaaray baap ko aik saath jail se nikaalengay?
Mujhay tumhaari madad ki zaroorat nahin hai, Joe.
Main andar jaakar unko baahir bhi le aaoonga
aur kisi ko pata bhi nahin chalega.
Acha.
Tum unko wahan se bhaga kar lejaao.
Phir kya?
Woh aik faraar mujrim raheinge poori zindagi.
Aur mujhay nahin lagta woh tumhaaray jitnay taiz hain.
Aap ko nahin pata wahan kya haal hai unka.
Tumhein lagta hai main samajh nahin sakta tum kaisa mehsoos kar rahay ho?
Main police mein tab se hoon jab se tum paida huay ho.
Tou tumhein pata hona chaahiye ke iss suit ko pehen lene se
sab mehfooz nahin hojaatay.
Har uss banday kay liye jis ko tum bachatay ho
koi na koi hoga jis ko tum nahin bacha sakogay.
Aur sab se mushkil jis cheez ka tumhein saamna karna parega
woh koi taaqatwar haiwaan nahin hoga.
Woh ehsaas hoga bekaar honay ka
jab tum kuch nahin karsaktay.
Ya sharmindagi ka ehsaas jab tum se koi ghalti hojaaye.
Kuch cheezon se tum nahin lar saktay, Barry.
Kuch cheezon kay saath rehna parta hai.
Haan main yeh sab likh raha hoon.
Red streak mall pe
gas hamlay kay doraan.
Shukriya phone karne ka.
Kabhi naakaam nahin hotay.
Tip lines tamaam sar phiron ko baahir leaatay hain.
Unko Streak ka chehra sahih se dikha?
Ab tum bhi nahin.
Tum yahaan kya kar rahi ho waisay?
Humein baat karni hai.
Main ne socha uss baaray mein jo tum ne kaha aur...
Mujhay maaloom hai tum kya kehnay wali ho.
Main samajh sakta hoon.
Main tumhaaray baap ka saathi hoon.
Nahin, nahin, nahin. Tum nahin samajh rahay.
Mera kisi larkay se kabhi sanjeeda taaluq nahin raha.
Abbu aur Barry aur kaam kay saath,
meri zindagi mein kabhi jagah nahin thi.
Aur mujhay tum buhat pasand ho,
lekin main ne socha ke agar main hamaaray baaray mein abbu ko bata doongi
tou yeh sab aik haqeeqat ban jaayega.
Aur achaanak se yeh aik aisi cheez ban jaayegi jis ko main kho sakti hoon,
ya kharaab kar sakti hoon.
Main iss ko aik haqeeqat banaana chaahta tha.
Eddie.
Mujhay muaaf kardo.
Main tumhein daraana nahin chaahta tha aisay jaa kar.
Koi baat nahin. Main samajh sakti hoon.
Tumhaara jaana zaroori tha.
Bas woh...
Ronnie ne aakhri baat mujh se yehi kahi thi.
Meri maa ka 14 saal pehle inteqaal hua tha.
Main sochta tha ke main uss se jitna duur rahoon ga
utni hee kam takleef hogi.
Lekin kabhi kabhi, yeh dard,
uss din se bhi zyaada badtar hota hai.
Kuch cheezon se aap nahin lar saktay.
Itnay waqt se mujhay,
uss jagah jaanay se khof aata hai.
Main agar tumhaaray saath chaloon tou?
Ronnie kahaan hai? Cisco, kahaan hai woh?
- Woh abhi bhi andar hai. - Kya? Darwaaza kholo.
Nahin khol sakta. Hum lockdown mode mein hain.
Cisco, humein usay wahaan se nikaalna hoga warna woh mar jaayega.
- Cisco, kya tum mujhay sun saktay ho? - Ronnie, main hoon.
Caitlin.
Cisco hai wahan?
Haan, Ronnie, main yahin hoon. Main sun raha hoon.
Maqnatees ki setting badal di hai,
taakay beam system ko clear karde,
taake dhamaka upar jaaye, baahir nahin.
Particle ki setting badalni hogi, sahih karne kay liye.
Cisco kar raha hai woh.
Koi aur tareeqa zaroor hoga yahan se nikalnay ka.
Tumhein woh dhoondna hoga.
Cait, chain reaction,
main usay palat nahin sakta.
Darwaazaon ko band rehna hoga tumhaari hifazat kay liye.
Abhi bhi yahin ho?
Main yahin hoon.
Caitlin, chaahay kuch bhi ho...
Ronnie.
Ronnie!
Uss ne uss din itni jaanein bachaayi,
aur kisi ko pata nahin chalega uss ne kya kiya tha.
Mujhay pata hai.
Woh aik hero tha.
Main nahin chaahti thi ke woh aik hero banay.
Main chaahti thi woh mera shohar banay.
Barry, Caitlin, tum log neechay ho?
Tum logon ko yeh dekhna hoga.
Hey, dekho isay.
Yeh 3D molecular model hai gas ka
jo hum ne tumhaaray phepron se nikaala.
Zeher ka pata laga liya hai hum ne.
Hydrogen cyanide?
Pata hai cyanide kay saath kya mila hua hai...
behoshi ki dawa.
Aray haan.
Pata karo dhamaakay ki raat agar kisi ko phaansi di gayi thi.
Kyun?
Behoshi ki dawa di jaati hai sazaaye maut diye jaanay walay qaidyon ko
gas chamber mein jaanay aur hydrogen cyanide soonghnay se pehle.
Haan.
Aik tha jis ko phaansi di gayi thi.
- Kyle Nimbus. - Yeh hai woh.
Woh Darbinyan crime family kay liye qatal karta tha.
Unhon ne usko dhoka diya aur uskay khilaaf gawaahi de di.
Judge Theresa Howard judge theen iss muqadmay ki.
Unhon ne usko sazaaye maut suna di.
Woh dhamaakay se uss waqt mutaasir hua hoga jab usko gas sunghaayi jaa rahi hogi.
Records kay mutaabiq phaansi di jaa chuki thi.
Iss hee liye koi match nahin tha.
DNA database mein sirf zinda logon ka record hai.
Sahih.
Uss ne kaha tha uski list pe aik aur banda hai.
Giriftaari ka record dekho. Kis ne pakra tha usko?
Woh uska aglaa nishaana hosakta hai.
Barry, lead detective...
Henry Allen se milna hai.
Yahan dastakhat karein.
Zaati saamaan yahan.
- Eddie. - Barry, kya hua?
Hey, tumhein pata hai Joe kahan gaya hai?
Woh apna phone nahin utha raha.
Uh, pata nahin.
Eddie, yeh buhat zaroori hai ke main unn se baat karoon.
Mujhay jaanna zaroori hai woh kahan gaye hain.
Woh Iron Heights gaye hain tumhaaray baap se milnay.
Barry.
Main ne uss zeher ka torr bana liya hai.
Umeed hai tumhein iski zaroorat nahin paregi.
Tum yahan kya kar rahay ho? Barry theek tou hai?
Woh theek hai.
Phir aap ka yahan kaisay aana hua?
Main jaanta hoon mujhay pehle aana chaahiye tha.
Tum bas aik aisay aadmi se baat nahin karna chaahtay thay
jis ne apnay bachay kay saamnay apni biwi ko maar daala.
Lekin mujhay ab pata hai ke tum ne apni biwi ko nahin maara.
Barry, main ne jaankaari nikaal li hai Iron Heights jail ki.
Security bari sakht hai,
Main tumhein bata sakta hoon ke torna kaisay hai.
Rehne dou.
Main 11 saal ki umar se yahan ghusne ki koshish kar raha hoon.
Aik naya saboot haath laga hai.
Main zyaada kuch bata nahin sakta.
Woh bas...
Dekho ehm baat yeh hai ke,
main muqadma phir se khol raha hoon.
Main pata lagaaoonga Nora ko kis ne maara,
aur main waada karta hoon Henry ke main tumhein yahan se nikaaloon ga.
Main buhat sharminda hoon.
Iss se faraq nahin parta ke tum nay mera yaqeen nahin kiya...
Kyunke tum nay meray betay par hamesha yaqeen kiya hai.
Nimbus.
- Tumhein mara hua hona chaahiye tha. - Haan tumhein bhi.
Joe?
Joe!
Madad! Guards!
Koi madad karay.
Jaao pakro usay.
Tou tum woh kaam poora karnay aaye ho jo gas chamber na karsaka?
Tum aisi jagah jaa rahay ho jahan tum kisi ko takleef nahin puhancha sako gay.
Ghalat.
Isnay woh torr Joe par istemaal kardiya hai.
Tumhein uss say duur rehna hoga, Barry.
Woh tumhaari saans mein nahin jaana chaahye.
Iss se meri kya madad hogi, dosto.
Tum uss se larr nahin saktay, Barry.
Usko apni taraf aanay dou.
Uski tawaanaayi aisay khatam hojaayegi.
Gas sab se napaaedaar maaday ki shakal hai.
Yeh meta-human dhuain ki haalat mein zyaada dair nahin reh paaega.
Iskay zarraat ko dobaara banna parega.
Barry.
Hum jeet gaye.
Kaafi arsay say main ne tumhein sotay huay nahin dekha.
Aap ko bachaana thaka deta hai.
Main uss taaqat ko bara yaad karta hoon
jab main tumhein saza de sakta tha.
Muaaf karna main bara hogaya.
Aaj raat main apnay abba ko Iron Heights se nikaal sakta tha.
Maaloom hai.
Lekin aap theek keh rahay thay. Yeh koi tareeka nahin hai.
- Abbu. - Oh.
Beta main theek hoon, fikar nahin karo.
Tum log baat kar lo.
Saathi.
Tum dono aik saath hi puhanchay?
Abbu humein aap ko kuch bataana hai.
Abbu, baat yeh hai ke...
tum dono saath ho.
- Mujhay pata hai. - Aap ko pata hai?
Main aik detective hoon, yaad hai?
Aur tum dono ko bilkul jhoot bolna nahin aata.
Tou aap ghussa nahin hain?
Oh, main ghussay mein hoon.
Aur agar doctor ne meri bandooq na leli hoti tou
hum aik kaafi mukhtalif baat kar rahay hotay.
Mujhay aap donon ko akaila chhorr dena chahiye
aur main baahir hoon
gawaahon ki hifaazat kay program ko dekh raha hoon.
- Mujhay muaaf kardein. - Iris, yeh kaafi paicheeda hoga.
Tumhein pata hai mujhay paicheedgi pasand nahin hai.
Tumhein woh pasand hai?
Haan.
Tou main apni poori koshish karoon ga ke main usko goli naa maaroon.
Bas yehi chaahiye mujhay.
Kya yeh sambhaal sakay ga?
Iss rukaawat ko taaqat mil rahi hai
aik aisay superconducting electromagnet se,
jo ke 100,000 guna zyaada taaqatwar hai
zameen ki magnaati taaqat se.
Aasaan alfaaz mein, haan.
Hmm. Woh pagal hai.
Khair, shab-bakhair.
Tou humein ab aik aarzi jail kay upar kaam karnay ka aadi hona hoga
jis mein beinteha taaqatwar mujrim rahein gay?
Tumhein hairaani hogi ke aap kis kis kay aadi ban saktay ho, Caitlin.
Caitlin.
Kya main tum say baat karsakta hoon?
Haan. Kya hua?
Yeh uss raat kay baaray mein hai jab Ronnie mara tha.
Main...
dekho, Cisco, main theek hoon.
Mujhay laga tha neechay aanay se meri haalat phir se waisi ho jaayegi
lekin yeh soch kar ke Ronnie ne hamaaray liye kya kiya tha.
Mujhay uss say aur bhi zyaada muhabbat hogayi.
Chalo.
Mujhay ya tou ice cream chaahiye ya kuch peenay ko.
Dekhtay hain humein pehlay kya milta hai.
Joe theek ho jaayega.
Main aaj kal maa kay baaray mein soch raha hoon.
Buhat zyaada.
Mujhay buhat yaad aati hain woh.
Main ne tumhein woh qissa bataya hai jab tum chalna seekhay thay?
Kayi dafa.
Sab ne tum se pehlay chalna shuru kardiya tha.
Muhallay kay tamaam bachay bhaag rahay thay, siwaaey tumhaaray.
Lekin tumhaari maa kabhi fikrmand nahin hui.
Usne bus kaha, "Yeh chalega,
jab isko kahin jaana hoga.”
Aur waaqai jab tum ne chalna shuru kiya,
tum itna taiz chalay, tum sirf chal nahin rahay thay
tum ne bhaagna shuru kardia.
Aur tum apni maa ki taraf bhaagay, Barry.
Seedha uski baahon mein.
Tumhein kaheen jaana tha.
Mujhay laga tha ke duniya ka taiz tareen insaan banne se
meri zindagi aasaan hojayegi...
ke main kisi bhi cheez se bhaag jaaoonga.
Lekin koi bhi dard se nahin bhaag sakta.
Koi meri madad karay!
Zindagi dardnaak hai.
Lekin qeemti bhi.
Aur meethi...
Aur ghair maamooli.
Aur main apni maa ki zindagi ko izzat bakhshnay ka ek hee tareeqa jaanta hoon
Aur woh hai ke main bhaagta rahoon.
Dr. Wells.
Dr. Wells. Ronnie ne kar diya.
Usne system khaali kar diya.
S.T.A.R. Labs ab sambhal jaaegi.
Shaabaash.
Main neeche aaraha hoon.
Jald hi milenge, Barry.